Publication: Magyar Közlöny
Issue: MK-2006-89 (Year: 2006, Number: 89)
Era: 2004-2010
Section: Ez a kerettanterv a 2/2005. (III. 1.) OM rendelet 2. számú mellékleteként kiadott Sajátos nevelési igényű tanulók
Paragraph Index: 28

2. Általános képességek fejlesztése – Vizuális, auditív figyelem, emlékezet fejlesztése. – Gondolkodási képességek fejlesztése. – Az önálló ismeretszerzés alapozása. – Esztétikai, erkölcsi ítéletalkotás, kritikai érzék fejlesztése. – Önismeret, énkép formálása. – Szociális képességek fejlesztése (együttérzés, empátia). A szakasz végére elvárható követelmények – A tanuló legyen képes a mindennapi érintkezésben a kommunikációs helyzetnek megfelelő, néhány mondatos szöveg alkotására, véleményének egyszerű közlésére. – Tudjon kérdést feltenni, válaszolni, egyszerű üzenetek átadásában közreműködni. – Ismerje saját személyi adatait. – Legyen képes segítséggel ismeretek, információk gyűjtésére. – Tudja az olvasott történetek, mesék szereplőiről, magatartásukról véleményét röviden megfogalmazni. – Ismerje a tanult nyelvtani fogalmakat (mondatfajták, szófajok, magánhangzók, mássalhangzók, betűrend, szótagolás). – Legyen képes felkészülés után egyenletes tempóban olvasni. Tudjon az olvasottakról beszámolni. – Törekedjen arra, hogy írásképe rendezett, olvasható legyen. – Legyen képes előkészítés után tollbamondással 4-5 mondat leírására. – Legyen képes alkalmazni a gyakorolt helyesírási szabályokat – előkészítés mellett alkalmazza a mondatkezdő nagybetűt, a mondatvégi írásjeleket. – Legyen képes 3-4 mondóka vagy vers elmondására. – Ismerje a vers és a próza közötti különbséget. – Tudjon szöveghűen elmondani emlékezetből 3-4 verset. ALAPOZÓ ÉS FEJLESZTŐ SZAKASZ (5–8. évfolyam) Célok – A későbbi tanulmányokhoz szükséges és a felnőtt életben használandó olvasni és írni tudás (szövegértés és szövegalkotás) gondozása és továbbfejlesztése, melynek célja a beszédkultúra, az önkifejezést segítő kommunikáció kialakítása. 2006/89/II. szám – Olyan nyelvi integráció kialakítása a nyelvhasználatban, amely lehetővé teszi a biztonságos, az egyénre jellemző nyelvhasználati gyakorlat kialakulását. – A helyes erkölcsi, esztétikai érzék formálása, a személyiség gazdagítása az olvasott irodalmi műveken keresztül. Feladatok – A kultúrához hozzásegítő, valamint a nemzeti hovatartozás érzését alakító anyanyelvi képességeknek, készségeknek a továbbfejlesztése. – A tanuló ön- és emberismeretének gazdagítása. – A társas nyelvhasználati, fogalmi, gondolkodásbeli, érzelmi, ízlésbeli, erkölcsi műveltség továbbépítése. – A szövegalkotási és a szövegértési képesség folyamatos fejlesztése. – Önbizalom-növelő, az önismeretet elősegítő neveléssel a játékosság és az alkotóképesség fejlesztése. – A tanulók bevezetése az irodalmi szövegek feldolgozásával a magyar nyelv rendszerébe. – Az információszerzés, az információk rögzítésének segítése. – Hozzájárulás az aktív szókincs folyamatos gyarapításához, a választékos kifejezésmód elsajátíttatásához. – Az alkalmazkodó képesség formálása: szituációhoz, témához, beszédpartnerhez. – A rendszeres olvasási igény kiépítése az olvasási szokások kialakításával. – Képzeletvilág gazdagítása, differenciáló és lényegkiemelő képesség fejlesztése. – Helyesírási ismeretek bővítése az előírt normák eléréséért. – A szófajok és a mondatrészek körében elsajátított ismeretek analizálása, szintetizálása. – A közösségi kommunikációban történő biztonságos eligazodás segítése. – A különböző műfajú és tematikájú művek elemzésében való tájékozottság bővítése. – A nemzeti azonosságtudat fejlesztése. – A más tantárgyak tanulása során elsajátított ismeretek alkalmazásának fejlesztése. A tantárgy kiemelt habilitációs, rehabilitációs célja – A beszédindíték, beszédkedv fokozása, a nyelvi/kifejezésbeli gátlások leküzdése. – A különböző kommunikációs helyzeteknek megfelelő, tartalmilag és formailag is helyes beszéd megerősítése. – A beszédfonetikai eszközök helyes használatának tudatosítása az olvasás és a beszéd során. – A szókincs gyarapítása, aktivizálása. – A szövegértés, szövegelemzés képességének fejlesztése (lényegkiemelés, differenciálás, összehasonlítás). – A véleményalkotó képesség, a kulturált vitakészség fejlesztése. – Az emlékezet, a figyelem, a megfigyelőképesség fejlesztése prózai, illetve verses részletek megtanulásával. – A nyelvi/nyelvhasználati zavarok korrigálása, megszüntetése. – A nyelvhelyességi és helyesírási szabályok szóbeli és írásbeli alkalmazásának gyakorlása. – Az írásbeli szövegalkotás fejlesztése. A tanulók értékelésének elvei Az értékelés – folyamatos, differenciált, személyre szóló, figyelembe veszi a tanuló sérülésspecifikumait, egyéni képességeit, önmagához mért fejlődését; – szempontjai között szerepet kap a tanuló tantárgyhoz való viszonya, érdeklődése, feladattudata, szorgalma, együttműködése, önállósága a feladatmegoldásban; 2006/89/II. szám – képet ad a nyelvi készségek, képességek, tantárgyi ismeretek elsajátításának szintjéről (beszédmegértés, a kommunikáció jellemzőiről, az olvasás, szövegértés szintjéről, az írás, helyesírás, a nyelvi, irodalmi ismeretek) elsajátításáról; – előremutató, célja a fejlesztés, az egyéni segítségnyújtás; – kijelöli a fejlődéshez, továbbhaladáshoz szükséges feladatokat; – hozzájárul a tanuló önismeretének fejlődéséhez, az önelfogadáshoz. A szülő folyamatos szóbeli és szöveges írásbeli tájékoztatásában hangsúlyt kap a tanuló egyéni haladása. ALAPOZÓ SZAKASZ (5–6. évfolyam) Tantárgyi tartalmak, témakörök Témakör Tartalom Kommunikáció Köznyelvi kiejtés Beszéd Helyes légzéstechnika, artikuláció. Ritmusgyakorlatok. Időtartam, hangkapcsolatok ejtése, szünet. Mindennapi beszédhelyzeteink: kapcsolatfelvétel, szándék- és véleménynyilvánítás, az elemi udvariassági formák ismerete és alkalmazása. Szógyakorlatok a beszédkultúra továbbfejlesztésére. Légzéstechnikai ismeretek alkalmazása beszédben. Kommunikációs helyzetgyakorlatok. A tantárgyi szaknyelv használata. Nyelvtani ismeretek A hangképzés, a beszédhangok. Magánhangzók. Mássalhangzók. A szavak szerkezete: szótő, toldalék; egyszerű, összetett szó. Az elválasztás szabályai. Szavak csoportosítása jelentéstartalmuk alapján. Ige, igekötő, főnév, névelő, melléknév, számnév. Nyelvi egységek közötti egyszerűbb összefüggések. Nyelvhelyességi tudnivalók. Helyesírás Kiejtéstől eltérő hangkapcsolatok jelölése. Írásjelek a mondatok végén. Helyesírási alapelvek. Betűrend. Mondatfajták a beszélő szándéka szerint. Tulajdonnevek írása. Szóvégi magánhangzók írása főnevekben, melléknevekben. Fokozott és képzett melléknevek helyesírása. Postai űrlapok kitöltése. Helyesírási kézikönyvek, szótárak használata. Fogalmazási ismeretek, szövegértés, szövegalkotás Szövegszerkesztés különféle közlésformákban, közlésmódban: – elbeszélés, – leírás, – jellemzés, – tömörítés. 2006/89/II. szám Témakör Tartalom Az anyaggyűjtés és -elrendezés alapjai Szövegelemzés különböző irodalmi műfajokban. Lényegkiemelés. Nyelvi megformálás, vélemény megfogalmazása, választékos szóhasználat olvasott vagy átélt élményről. A humor szerepe a mindennapokban és a műalkotásokban. A jó és a rossz, az igazság és az igazságosság megjelenítése néhány műben. Olvasás, ismerkedés az irodalommal Népköltészet. Népdalok, népmesék a klasszikus magyar és európai irodalomból (Benedek Elek, Arany László, Andersen, Grimm, La Fontaine). Válogatás a népmondák köréből. A Biblia. Bibliai történetek. A népballada (Kádár Kata, Kőmíves Kelemen). Gyermekekről szóló elbeszélések (Móra Ferenc, Gárdonyi Géza). Dramatizálás. Egy ifjúsági regény részlete. Kuruc költészet, végvári énekek. Magyar költők, írók. – Petőfi Sándor élete, versei, János vitéz. A regény és az elbeszélés. – Gárdonyi Géza: Egri csillagok (részlet), – Fekete István, Lázár Ervin egy-egy művéből választott egy-egy részlet. Dráma Drámajátékok Érzékelő, ritmus- és fantáziagyakorlatok. Rövid mesék, versek. Életjátékok, dramatikus improvizáció. Fejlesztési feladatok, tevékenységek, tanulásszervezés – Kommunikációs készségek fejlesztése. – Beszédtechnikai készség, szövegszerkesztési képesség fejlesztése. – A mindennapi érintkezés helyzeteinek és szóhasználatának megfigyelése, megjelenítése, a kulturált viselkedési formák, illemszabályok elsajátítása. – Beszédtechnikai és fonetikai gyakorlatok. – Nyelvtani, helyesírási ismeretek alkalmazása, önellenőrzés, hibajavítás fokozódó önállósággal. A tudatos nyelvhasználat fejlesztése. – Különböző szövegek néma és hangos olvasása. – Helyesírási gyakorlatok: szókészlet, a helyesírási segédkönyvek alapján (másolás, diktálás utáni írás, példák gyűjtése adott szempontok szerint). – A szövegtagolás, a lényegkiemelés, az időrendiség, a tömörítés gyakorlása. – Vélemény megfogalmazása – szóban és írásban – az olvasott szövegek szereplőinek cselekedeteiről, nézeteiről. – A beszédkultúra továbbfejlesztése: együttműködés a társakkal beszélgetésben, vitában, feladatmegoldásban. – Társas kapcsolatok fenntartására irányuló képesség. – A tanult nyelvtani fogalmak, szófajok gyűjtése irodalmi szövegből. – Könyvtári ismeretek az életkori sajátosságoknak megfelelően. Adatok rendszerezése – segítséggel. – Gyermeklexikonok, kézikönyvek megismerése, használata irányítással. – Erkölcsi, irodalmi értékek felfedeztetése (gyerekek–felnőttek viszonya, szeretet, féltés, próbatételek, hősiesség) az olvasott művek alapján. 2006/89/II. szám – Levélírás, boríték címzése, postai űrlapok kitöltése, feladása postán. – Szövegszerkesztési képességek fejlesztése. – A leírás, jellemzés, elbeszélés gyakorlása más tantárgyakból vett tárgyakról, személyekről, jellemzőik megfogalmazásával – segítséggel. – Gyakorlatok az írásmód tempójának és rendezettségének, a helyesírási biztonságnak továbbfejlesztésére. – A differenciáló, összehasonlító képesség fejlesztése. A verbális emlékezet. Az empátia. – Beszámoló átélt vagy olvasói élményről szóban, írásban, rajzban. – Dramatizált, szituációs játékok. A szakasz végére elvárható követelmények – A tanuló beszéljen tisztán, érthetően, alkalmazza a beszédfonetikai eszközöket. – Legyen képes eligazodni a mindennapi kommunikációs helyzetekben. – Tartsa be a viselkedési és illemszabályokat. – Legyen gyakorlott egyszerű helyzetekben az önálló véleménynyilvánításban. – Ismerje fel a kérdőszavak alapján a tanult szófajokat, és igyekezzen fokozott önállósággal alkalmazni az ezekhez kapcsolódó nyelvtani szabályokat. – Ismerje fel a tanult irodalmi és fogalmazási műfajokat, tudjon egy-egy rövid mesét, verset elmondani. – Legyen képes szóban és írásban – az olvasott vagy átélt – élmények közlésére adott szempontsor szerint. – Tudjon írásbeli munkát készíteni – előkészítés után, segítséggel – a tanult műfajokban, a szövegszerkesztés szabályainak alkalmazásával, irányítás mellett. – Olvasson az osztályfoknak megfelelő jó tempóban, értelmesen, elemezze irányítással tartalmi és formai szempontból az olvasottakat. – Legyen képes – irányítással – a megismert irodalmi szövegekben a lényeg kiemelésére és a szöveg tömörítésére, elemzésére. – Vegyen részt aktívan dramatizálásban, gyűjtőmunkában. – Ismerje fel a tanult irodalmi művekben a pozitív és negatív hősöket, tudjon véleményt nyilvánítani – irányítással – a művekkel kapcsolatban. FEJLESZTŐ SZAKASZ (7–8. évfolyam) Tantárgyi tartalmak, témakörök Témakör Tartalom Kommunikáció Beszédművelés Beszédgyakorlatok: hangsúly, mondat- és szövegfonetika. Kommunikációs helyzetgyakorlatok a kulturált viselkedés, a tanult illemszabályok gyakorlására. Testbeszéd, arcjáték, szemkontaktus. Beszédtechnikai és szerkesztési ismeretek különböző stílusrétegekben (vita, állásfoglalás, érvelés, cáfolás, a konfliktusok feloldásának nyelvi eszközei). Tömegkommunikáció Kommunikációs helyzetekben való viselkedés. Tömegkommunikációs nyelv. Újság, rádió, TV. Tömegkommunikációs műfajú szövegek alkotása. Nyelvtani ismeretek Nyelvhelyességi ismeretek A szófaj fogalmi körének bővítése (névszó, névmás, határozószó, névutó, kötőszó). A mondat szerkezete. Fő mondatrészek és bővítményeik. Mondatelemzés. 2006/89/II. szám Témakör Tartalom Helyesírás A magyar helyesírás elvei szerinti írásmód. A tanult szófajokban a kiejtéstől eltérő hangkapcsolatok jelölése. Ragozott és képzett szavak helyesírása. A mondattanhoz kapcsolódó helyesírási ismeretek. Helyesírási kézikönyvek használata. Fogalmazási ismeretek, szövegértés, szövegalkotás Szövegalkotás különböző műfajokban. Az elbeszélő fogalmazás − olvasott műből, élmény alapján, − anyaggyűjtési módok felhasználásával. Leírás fokozott önállósággal. Levélírás. Irodalmi mű szerkezeti felépítése. Stílusfejlesztő gyakorlatok. Vázlat alapján különböző műfajú szövegek alkotása. Irodalomolvasás, tájékozódás az irodalmi kifejezésformákban Szépirodalmi és nem szépirodalmi szövegek jelentései. Népballada – műballada. Műköltészet: − Arany János (élete, versei, Petőfi – Arany levelezése, Toldi). Olvasmányok az elbeszélő irodalom köréből (magyar- és világirodalom): – Mikszáth Kálmán, – Móricz Zsigmond elbeszélései. Légy jó mindhalálig ( részlet – A pakk), – Molnár Ferenc: A Pál utcai fiúk, – a cselekmény tagolódása, – lényegkiemelés, ok-okozati kapcsolatok, – irodalmi alakzatok felismerése. A reformkor: – Kölcsey Ferenc, Vörösmarty Mihály, – Jókai Mór: A kőszívű ember fiai (részlet), Tegnapjaink. A Nyugat nemzedéke: válogatás Kosztolányi Dezső, Babits Mihály, Szabó Lőrinc, Tóth Árpád, Juhász Gyula műveiből. Napjaink. Történetek a gyermekkorról. (Válogatás a magyar és a világirodalomból.) Az irónia és a gúny. Dráma Jellemábrázolás hanggal és metakommunikatív úton. Improvizációk bábok alkalmazásával. Mozgásimprovizációk és gyakorlatok: – némajátékok, – pantomimes gyakorlatok, – jellemábrázolások. Fejlesztési feladatok, tevékenységek, tanulásszervezés – Együttműködés a beszédpartnerekkel. Gyakorlatok a vitakultúra fejlesztésére. – Irodalmi olvasmányokhoz, mindennapi élethelyzetekhez kapcsolódó véleményalkotás, -nyilvánítás. – Szövegelemzés, a tanult nyelvi egységekről tanultak szintetizálása. – 2006/89/II. szám – Táblázatok, ábrák, rajzos útmutatók, felelettervek készítése a tanult nyelvtani, szövegtani, irodalmi műfaji és kifejezőeszközbeli ismeretek rendszerezésére. – Beszámoló szóban, írásban az olvasott műről, látott vagy átélt élményről. – Elbeszélés, leírás, jellemzés, levélírás fokozott önállósággal. – Példák keresése a történelemnek az irodalomra gyakorolt hatásáról. – Összehasonlítások a hasonló műfaji jellemzők, a szerkezeti felépítés, a nyelvi kifejezések összevetésével. – Önálló szókincsgyűjtés lexikonokban, szótárakban. – Az olvasott szövegek mögöttes jelentéseinek tudatos keresése, önálló megfogalmazása, képi, zenei megjelenítése a társművészetek forrásainak felhasználásával. – A művészi kifejezésmódok, stíluseszközök funkcióinak megfigyelése, értelmezése. – Érzelmek, magatartások, jellemek, kapcsolatok, indítékok önálló bemutatása, például a jellemzés, az ismertetés műfajában. – Tanulást, információgyűjtést segítő könyvek használata. – Korokhoz kötődő témák, problémák meglátása irodalmi művekben. A szakasz végére elvárható követelmények – A tanuló legyen tájékozott az alapvető tömegkommunikációs helyzetekben és műfajokban. – Ismerje fel a tömegkommunikáció szerepét és hatását. – Tartsa tiszteletben mások véleményét. – Ismerje fel a nyelvi szövegben a tanult hangtani, szó- és alaktani, mondattani jelenségeket. – Legyen képes a helyesírási segédkönyvek eszközszintű használatára. – Rendelkezzen olvasható írásmóddal. Tudjon önállóan 7–8 mondatban beszámolni irodalmi, film- és színházi élményeiről szóban és írásban. – Vegyen részt aktívan a közös dramatikus játékokban és az azokat elemző beszélgetéseken. – Olvasónaplóban, feljegyzés, vázlat, jellemzés vagy elbeszélés formájában tudja az olvasott művekben megjelenített emberi problémákat, kapcsolatokat, élethelyzeteket, erkölcsi kérdéseket megnevezni, bemutatni. – Legyen tájékozott a tanult irodalmi kifejezésformák felismerésében és megnevezésében. – Legyen képes kitölteni, megírni a mindennapi élet alapvető, egyszerűbb hivatalos iratait (feladóvevény, pénzesutalvány, csekk, hivatalos levél, kérvény). – Ismerje fel ezek formai követelményeit, tudjon tájékozódni a kitöltés módjáról. – Fejlettségi szintjének megfelelően legyen képes felfogni a tömegkommunikációs eszközök lényegi mondanivalóját, tudjon ezekhez viszonyulni. – Legyen képes egy-egy film – irányítás melletti – elemzésére. – Ismerjen néhány hazai és külföldi filmművészeti alkotást. MEGSZILÁRDÍTÓ SZAKASZ (9–10. évfolyam) Célok – A későbbi tanulmányokhoz szükséges és a felnőtt életben használandó olvasni és írni tudás (szövegértés és szövegalkotás) gondozása és továbbfejlesztése, melynek célja a beszédkultúra, az önkifejezést segítő kommunikáció kialakítása. – Olyan nyelvi integráció kialakítása a nyelvhasználatban, amely lehetővé teszi a biztonságos, az egyénre jellemző nyelvhasználati gyakorlat, a nyelvi igényesség kialakulását. 2006/89/II. szám – A helyes erkölcsi, esztétikai érzék formálása, normák megerősítése. – Megfelelő önkifejezés megteremtése, a kommunikációs és tömegkommunikációs ismeretek szintetizálása. Feladatok – Az irodalom, a művészet önismereti, az önmegértést és önmeghatározást elősegítő lehetőségeinek tudatosítása. – Felkészítés a társas-társadalmi együttéléshez szükséges nyelvi képességekre, beállítódásokra, a kulturált nyelvi magatartásra. – Az ítélőképesség, az erkölcsi és esztétikai érzékenység növelése. – Az ismeretszerzés kulturált technikáinak megismertetése és használata. – A nyelvtani ismeretek rendszerezése, a helyesírási tudás megerősítése. – A korábban megszerzett kommunikációs és tömegkommunikációs ismeretek szintetizálása. – A kommunikációs, szövegértési és szövegalkotási képességek bővítése, továbbfejlesztése. – Az önállóság erősítése, kreativitásra ösztönzés a szövegalkotásban. – Az értékrend alakítása, a problémafelismerő és -megoldó képesség fejlesztése a megismert irodalmi művek és köznapi élmények kapcsán. – A mondat- és szövegfonetikai eszközöknek a nem verbális nyelvi elemekkel összehangolt és célszerű használatára nevelés. Tantárgyi tartalmak, témakörök Témakör Tartalom Kommunikáció Beszédművelés Kommunikációs folyamatok tényezői. Véleménynyilvánítás szélesebb kommunikációs körben. Szövegformálás. Kiejtési gyakorlatok. Kulturált vita. Nyelvi konfliktusok. Írásbeli és szóbeli kifejezésmód. Tömegkommunikáció A tömegkommunikációs rendszerekben megjelenő üzenetek: – hír, – történet, – reklám. Kommunikációs helyzetgyakorlatok. Memoriterek – a szövegfonetikai eszközök alkalmazásával. Nyelvtani ismeretek Jelentéstani ismeretek bővítése. Szöveg–mondat megkülönböztetése. Mondattani ismeretek bővítése (egyszerű – összetett mondat) A magyar nyelv rendszere, elemei. Nyelvhelyességi ismeretek Állandó szókapcsolatok. Szólások – közmondások. Párbeszéd. A szövegtani ismeretek analizálása – szintetizálása. A legfontosabb szövegtípusok. Mondattani, szótani, fonetikai ismeretek rendszerezése. Helyesírás Tantárgyi szakkifejezések, szakszavak helyesírása. A nyelvi rendszer helyesírási szabályainak alkalmazása szövegalkotáskor. A helyesírás alapelvei szerinti írásmód. A helyesírási szótár használata. 2006/89/II. szám Témakör Tartalom Fogalmazási ismeretek, szövegértés, szövegalkotás Összefüggő szöveg szerkesztése. Szövegelemzés, szövegátalakítás. Az eddig tanult fogalmazási műfajok áttekintése, rendszerezése (elbeszélés, leírás, levél, önéletrajz, hivatalos levél, jellemzés, kérvény, postai nyomtatványok kitöltése). Vázlatkészítés, vázlat alapján különböző műfajú szövegek alkotása. Lényegkiemelési gyakorlatok. A tetszésnyilvánítás formái. Az irónia és a gúny. A humor kommunikációs funkcióinak megismerése a szövegekben. Különböző műfajú irodalmi szövegek értelmező olvasása. Véleménykifejtés, beszámoló. Irodalomolvasás, tájékozódás az irodalmi kifejezésformákban Az irodalom születése. Teremtésmítoszok. A Biblia. Mesék, mondák, legendák. Tegnapjaink, napjaink: – Ady Endre, József Attila, Radnóti Miklós − élete, versei, kora, – válogatás napjaink irodalmából. Lírai műfajok, novellák, regényrészletek a magyar és a világirodalom köréből. A tanult irodalmi műfajok rendszerezése. Költői képek és alakzatok. A megyéhez kapcsolódó írók, költők munkássága, egy-egy alkotásának részlete. Válogatás a mai magyar irodalomból. Ismerkedés a világirodalommal. Fejlesztési feladatok, tevékenységek, tanulásszervezés – Közéleti kommunikációs helyzetek elemzése, szóbeli és írásbeli kommunikációs műfajok gyakorlása. – A kritikai érzék és az önkontroll fejlesztése. – Kulturált vitakészség fejlesztése különböző kommunikációs szinteken. – Szókincsgyakorlatok, szólások, közmondások gyűjtése, megfelelő alkalmazása saját nyelvhasználatban. – Mondatok átalakítása bővítéssel, szűkítéssel. – Szószerkezetek gyűjtése irodalmi és ismeretterjesztő szövegből. – Szövegformálási gyakorlatok: szöveg átírása, kiegészítése, hangnemváltás. – Epikai és verses művek hangsúlyos, kifejező bemutatása, feldolgozása felkészülés után. – Verstani ismeretek szélesítése, a regény fogalmi bővítése. – Vizsgálódás a könyvtárban, a korosztálynak szánt sajtótermékek használata a tárgyalt irodalmi művekkel kapcsolatban. – A nyelvi rendszerről szerzett ismeretek rendszerezése. – A tudatos nyelvhasználat képességének fejlesztése. – Érzelmek, magatartások, jellemek, kapcsolatok, indítékok bemutatása, elemzése a jellemzés műfajában. – Szövegalkotások, beszámolók, vélemények élményről, irodalmi műről. – Példagyűjtés irodalmi művekben a korokhoz kötődő témákra, problémákra. – Olvasónapló összeállítása házi olvasmányról. – Önéletrajz készítése; hivatalos nyomtatványok, űrlapok (csekk, meghatalmazás, bejelentőlap) kitöltése. 2006/89/II. szám A szakasz végére elvárható követelmények – Tudjon a hétköznapi kommunikációs helyzetekben biztonságosan eligazodni, tartsa be az alapvető kommunikációs szabályokat. – Alkalmazza a kulturált, illő nyelvi eszközöket. – Tudjon véleményt mondani, szabatos nyelvhasználattal egyszerű, áttekinthető témákban érvelni, cáfolni, meggyőzni, bizonyítani. – Legyen képes kifejező hangsúlyozással bemutatni, felolvasni – áttekintés után – egyszerűbb stílusú 1–1½ oldal terjedelmű prózai vagy verses művet. – Alkalmazza a tanult helyesírási szabályokat. – Tudjon szöveget alkotni különböző műfajokban – szóban és írásban. – Ismerjen néhány művet a magyar irodalom legjelentősebb alkotóitól. – Legyen képes gondolatok megfogalmazására a tanult művek jelentéséről, azok hatásának irodalmi eszközeiről. – Ismerje fel az irodalmi művekben rejlő erkölcsi és esztétikai, nyelvi értékeket, értékviszonyulásokat, a hazához, személyekhez fűződő érzéseket. – Legyen képes formanyomtatványok önálló kitöltésére, önéletrajz megírására, magán- és hivatalos levelek írására. ÉLŐ IDEGEN NYELV Óraszámok Szakaszok – évfolyamok Fejlesztő szakasz Megszilárdító szakasz 7. 8. 9. 10. Heti óraszám Éves óraszám 2006/89/II. szám FEJLESZTŐ SZAKASZ (7–8. évfolyam) Célok A nyelvtanulás megkedveltetése, az ehhez szükséges motiváció kialakítása. Feladatok A tanulók érdeklődését felkeltő témák választásával a sikerélmény megteremtése. A nyelvtanulás iránti érdeklődés folyamatos fenntartása. A szenzoros készségek fejlesztése. Fejlesztési feladatok – Beszédszándék: az idegen nyelven történő megszólalás gátlásainak oldása. – Beszédértés: a témában feldolgozott, begyakorolt szavak értelmezésének, megértésének segítése, egyszerű kérdések, utasítások gyakorlása, a kapcsolatfelvétel technikáinak kialakítása. – Beszédkészség: az akusztikus észlelés fejlesztése a tanult szavak pontos értelmezése, érthető nyelvi megfogalmazása, kiejtése érdekében. Témakörök, tartalmak Kommunikációs szándék – beszédszándék – A társadalmi érintkezéshez szükséges beszédszándék, beszédkészség. – Közlések önmagamról – bemutatkozás, család, lakcím, köszönés, elköszönés. – Megszólítás, érdeklődés. – Foglalkozás. Tárgyak, dolgok azonosítása – információcsere – Tárgyak az iskolában, a lakásban. – Játékok, kedvenc állatok. – Az étkezés – ételek, italok. – Az öltözködés, ruhadarabok. Információkérés – Vásárlás – vásárolt tárgy kérése, megnevezése a napi fogyasztási cikkek köréből. Mennyiségi viszonyok – Számok 1–20-ig, térbeli helyzetek, irányok. – Időbeli helyzetek, napszakok, napok. A tantárgy kiemelt habilitációs/rehabilitációs célú feladatai – A kommunikációs bátorság erősítése. – A vizuális, akusztikus észlelés pontosságának fejlesztése. – A pontos fonémahallás, hallásdifferenciálás. – Az akusztikus emlékezet fejlesztése. – A szándékos tanulás erősítése. 2006/89/II. szám A tanulók értékelésének elvei Az idegen nyelv tanulásában kiemelt szerepe van a folyamatos és következetes értékelésnek. Az értékelés alapja a tanulók önmagukhoz mért fejlődése. Az értékelés legfontosabb célja az ösztönzés. A szakasz végére elvárható követelmények – Mutasson érdeklődést, szándékot az idegen nyelv tanulása iránt. – Értse a begyakorolt szavakat, kérdéseket, utasításokat. – Tudjon bemutatkozni, köszönni. – Tudjon – a tanultak köréből – mondókát elmondani, dalt elénekelni. – Legyen képes használni a rendelkezésre álló segédanyagokat – képeket, szóképet, tárgyképet, hanganyagot – a nyelvtanulásban. MEGSZILÁRDÍTÓ SZAKASZ (9–10. évolyam) Célok A nyelvtanulás segítségével az érdeklődés felkeltése, pozitív viszonyulások kiépítése más népek élete és kultúrája iránt. Feladatok – Az érdeklődés felkeltése az idegen nyelv tanulása iránt. – Beszédszándék, a kommunikációra való késztetés kialakítása. – Sikerélmények nyújtásával folyamatos ösztönzés a rendszeres nyelvtanuláshoz. – Az idegen nyelv tanulásához legalkalmasabb egyéni tanulási technikák megtalálása. Fejlesztési feladatok Beszédszándék – Az idegen nyelven való megszólalással kapcsolatos gátlások oldása. – Az idegen nyelv lehetőségeinek felhasználása a világ jobb megismeréséhez. – A tanuló önálló szóbeli kommunikációjának elősegítése. Beszédértés – A témákban begyakorolt szavak, tőmondatok, egyszerű kérdések, információk, utasítások megértésének segítése, a kapcsolatfelvétel serkentése a tanult témakörben. Beszédkészség – Megfigyelés, utánzás, memorizálás, játékos szituációs gyakorlatok alkalmazásával a páros és csoportos kommunikációs helyzetek megteremtése, a kommunikációs készség fejlesztése. – Az idegen nyelvi környezetben való elemi szintű tájékozódás megsegítésére alkalmas kifejezések, beszédfordulatok, konvenciók megtanulása és alkalmazása. – A mindennapi két- vagy többszereplős beszélgetések szervezése (jobb képességű tanulók esetében). Idegen nyelvű feliratok, utasítások, információk felismerése. 2006/89/II. szám Témakörök, tartalmak Kommunikációs szándék – beszédszándék A társadalmi érintkezéshez szükséges beszédértés, beszédkészség – A tanár egyszerű utasításainak megértése. Biztatás, tiltás, kérés. – Kapcsolatfelvétel: napszaknak megfelelő köszönés, bemutatkozás. – Kérés, megköszönés társadalmilag elfogadott formái. – Néhány alapvető információ önmagunkról: név, életkor, osztály, nem, lakcím. – Hazánk, lakóhelyünk neve. – Ünnepek: ünnepnapok neve. – A család tagjai, foglalkozások. – Testrészek. – Az időjárás – az évszakok, hónapok, napok, napszakok nevei. – Környezetünk növényei, állatai. Információk kérése – Útirány, járművek, jegyváltás. – A pontos idő utáni érdeklődés. – Betegség jelzése, segítsége kérése: orvos, kórház, gyógyszertár, posta, rendőrség utáni érdeklődés. Tárgyak, dolgok azonosítása, információcsere – Mindennapi tevékenységek, cselekvések megnevezése. – Tisztálkodás, takarítás, öltözködés – ruhaneműk. – Főzés, terítés, ételek nevei. – Bevásárlás, üzlettípusok neve. – Számok, színek, formák. A szókincs folyamatos gyarapítása a tanult témakörökben. Helyzetek, irányok. – Tő- és egyszerű bővített mondatok alkotása. – Jelölések, gyakori feliratok felismerése, megértése: kijárat–bejárat, szabad–tilos, indulás–érkezés, pályaudvar, élelmiszerbolt, áruház, WC. A tantárgy kiemelt habilitációs/rehabilitációs célú feladatai – A kommunikációs bátorság erősítése. – A vizuális, akusztikus észlelés pontosságának fejlesztése. – A pontos fonémahallás, hallásdifferenciálás kialakítása. – Az akusztikus emlékezet fejlesztése. – A szándékos tanulás erősítése. A tanulók értékelésének elvei Az idegen nyelv tanulásában kiemelt szerepe van a folyamatos és következetes értékelésnek. Az értékelés alapja a tanulók önmagukhoz mért fejlődése. Az értékelés legfontosabb célja az ösztönzés. A szakasz végére elvárható követelmények – Legyen pozitív szándéka az idegen nyelv megismerésére. – Érdeklődjön az idegen nyelvi közlések, feliratok jelentése iránt. 2006/89/II. szám – Értse a tanár gyakran használt utasításait, kéréseit. – Tudjon udvarias formában köszönni, megköszönni, kérni. – Bővüljön az önmagával és környezetével kapcsolatos szókincse. – Legyen képes a tanult témakörökben szavakkal, tőmondatokkal információkat adni, segítséget kérni egyszerű szavak, tőmondatok alkalmazásával. – Ismerje fel a leggyakoribb idegen nyelvű feliratokat, jelzéseket. MATEMATIKA Óraszámok Szakaszok – évfolyamok Bevezető szakasz Kezdő szakasz Alapozó szakasz Fejlesztő szakasz Megszilárdító szakasz 1. 2. 3. 4. 5. 6. 7. 8. 9. 10. Heti óraszám Éves óraszám Témakörök ütemezése Témakörök Bevezető szakasz (1–2. évf.) Kezdő szakasz (3–4. évf.) Alapozó szakasz (5–6. évf.) Fejlesztő szakasz (7–8. évf.) Megszilárdító szakasz (9–10. évf.) Gondolkodási műveletek alapozása Számtan, algebra x x x x x Számfogalom, számköri ismeretek x x x x x Műveletek x x x x x Szöveges feladatok x x x x x Geometria, mérések Geometriai alakzatok, tulajdonságaik x x x x x Gyakorlati mérések, mértékegységek, számítások x x x x x Szerkesztések x x x 2006/89/II. szám Témakörök Bevezető szakasz (1–2. évf.) Kezdő szakasz (3–4. évf.) Alapozó szakasz (5–6. évf.) Fejlesztő szakasz (7–8. évf.) Megszilárdító szakasz (9–10. évf.) Összefüggések, függvények, sorozatok x x x x x Valószínűség, kombinatorika, statisztika x x x BEVEZETŐ SZAKASZ (1–2. évfolyam) Célok – Bevezetés a matematika által segített gondolkodási módok, alkotó tevékenységek használatába. – A matematika szerepének felfedezése a mindennapi életben és a szakmák eszközeként. – A megismerő és az alapvető matematikai képességek fejlesztése. Egyszerűbb gondolkodási műveletek végzése. Feladatok A matematika tanítása – Járuljon hozzá a valóság megtapasztalásához. – Fedeztesse fel a matematika szerepét a mindennapi életben. – Alakítsa ki a munkához szükséges együttműködést. – Tegyen képessé az adott feladatat folyamatos végzésére. – Tegyen alkalmassá a hibák összehasonlítással való megtalálására, kijavítására. – Alakítsa ki a világ mennyiségi viszonyaiban való tájékozódást. – Segítse a műveletvégzést a matematikai modellekkel. – Fejlessze a megismerés képességét, az idő- és térszemléletet. – Fejlessze a tevékenységhez szükséges lényeglátás képességét. – Alakítsa ki az ismeretszerzéshez szükséges szokásokat. – Segítse a sikeres feladatmegoldást. Fejlesztési feladatok, tevékenységek, tanulásszervezés

Source: https://magyarkozlony.hu/hivatalos-lapok/92457fd885d220f03dcc171826afa1f17c696705/dokumentumok/5df5e0c3121225e701b6d0faeb600568ee8dfcbc/letoltes